Truditori ai gloriei eminesciene - Comeliu V. Botez şi Filip Marin 


DAN TOMA DULCIU 


/V 

In luna mai 1889, Comeliu V. Botez, ”unul dintre cei mai aprinşi 
admiratori ai lui Eminescu” (N. Iorga), este primit în colegiul de redacţie al 
” României Literare” 1 , revistă cu profil ştiinţific şi literar. Din acest moment, 
conţinutul publicaţiei se schimbă radical, ceea ce determină plecarea unora 
dintre colaboratori sau redactori, disensiunile conducând la apariţia revistei 
” Generaţia viitoare ” 2 3 (oct. 1889 - mai 1904). 

Comeliu V. Botez figurează ca redactor al noii reviste în perioada 
octombrie 1889 - ianuarie 1890. 

Dar meritul său incontestabil este acela că, sub efectul copleşitor al 
dispariţiei Luceafărului, se numără printre autorii care au purces la creionarea 
unei sinteze a operei poetice şi filosofice a lui Eminescu , la puţine zile după 
tragicul sfârşit al poetului. 

Articolul studentului Facultăţii de Drept, Corneliu V. Botez, este, pe 
alocuri, tributar pregătirii sale inconsistente într-ale criticii literare, fiind marcat, 
evident, şi de percepţiile subiective ale momentului. 


1 în iunie 1889, caseta redacţională a revistei preciza: V. Alecsandri - preşedinte de onoare, dr. C. Chabudeanu 
- preşedinte, Ed. M. Adamski (polonez de origine) - director şi loan I. Livescu - secretar. Dr. Chabudian 
(Chabudeanu) a colaborat şi la ” Fântâna Blanduziei ”, 

2 După dispariţia revistei ” România Literară ”, un grup de entuziaşti susţinători ai lui Eminescu - Eduard M. 
Adamski (fondator şi proprietar), redactori dr. C. Chabudeanu, Corneliu V. Botez, D. Teleor, LA. Bassarabescu, 
Al. Sturdza, ş.a. având colaboratori pe dr. V. Babeş, Al. Vlahuţă, Şt. Luchian, V.G. Morţun, 1. Cătină, Al. 
Obedenaru, Mircea Demetriade, N. Ţincu, Carol Scrob, G. Coşbuc, I.L. Caragiale, Al. Macedonski ş.a. scot pe 
piaţă, în luna octombrie 1889 revista ” Generaţia viitoare ”, care va mai purta în timp şi numele ” Generaţia 
nouă” (1890), ” România ” (din ian. 1904), ” Revista România ” (febr.-mai 1904). Revista amintită se va proclama 
în mod public susţinătoare a curentului eminescianist în cultura română. 

3 Corneliu V. Botez, ” Eminescu -Studiu ”, în ” România Literară ”, an VIII, nr.7-8, iunie-iulie 1889, p. 162-193 

Sub aspect cronologic, acest studiu trebuie plasat înaintea eseului scris de 
mentorul Junimii. De aceea, afirmaţia acelora care susţin că articolul 4 lui T. 
Maiorescu - "Eminescu şi poeziile sale” (1889) - ar reprezenta prima lucrare de 
exegeză eminesciană, că Maiorescu ar fi astfel primul eminescolog, trebuie 
nuanţată. Desigur, studiul criticului este, indiscutabil, superior aceluia semnat 
de necunoscutul pe atunci Corneliu V. Botez, însă istoria eminecologiei trebuie 
să recunoască faptul că tânărul de numai 19 ani rămâne primul autor ce dedică 
operei şi biografiei Luceafărului un asemenea studiu, când încă florile de pe 
mormântul lui Eminescu nu apucaseră să se ofilească. 

Peste ani, atunci când preocupările sale erau legate eminamente de 
magistratură, pasiunea sa pentru Eminescu nu se dezminte. Prin strădaniile 
depuse pentru ridicarea primei statui a poetului la Galaţi (1909), Corneliu V. 
Botez se remarcă drept un zelos admirator al Poetului, îngroşând rândurile 
slujitorilor cultului lui Eminescu 5 . 

/V 

In acest articol vom evoca un alt moment din biografia tânărului redactor al 
Revistei ” Generaţia Viitoare ”, petrecut la sfârşitul anului 1889: ceremonia 
inaugurării primului bust al lui Eminescu, postat în incinta Ateneului, gest care 
întregeşte profilul preocupărilor sale din vremea studenţiei, inclusiv prin crearea 
Comitetului studenţesc de ridicare a unui monument Eminescu la Botoşani 6 . 


4 Articolul lui T. Maiorescu, ” Eminescu şi poeziile sale ” conţine două tipuri de creaţii: text reprezentând 
contribuţia personală a criticului, respectiv 3368 cuvinte, 17 029 litere, 269 de rânduri, adică 10 pagini format 
A4, precum şi text reprodus din opera lui Eminescu: 1348 cuvinte, 6291 litere, 197 de rânduri, adică 4 pagini 
format A4. Un calcul simplu ne arată că 40% din acest studiu constă în reproducerea poeziilor lui Eminescu ! 
Dacă numărăm rândurile, vom afla că rândurile cu strofe eminesciene reprezintă 80% din numărul rândurilor cu 
contribuţie personală a criticului ! Aş fi curios ce rezultate ar produce un program contemporan de identificare a 
plagiatelor, şi ce verdict ar da o comisie ce ar analiza valoarea lucrării lui T. Maiorescu ! 

5 Corneliu V. Botez este recunoscut ca promotorul manifestărilor de anvergură naţională, desfăşurate la Galaţi 
(1909, 1911 şi 1914) pentru celebrarea memoriei marelui nostru poet. 

6 Acest comitet îşi propusese strângerea de fonduri în vederea inaugurării unei statui la Botoşani, în toamna 
anului 1 890, cu ocazia primului congres al studenţimii, ce urma a avea loc în urbea natală a poetului. 

Efemeritatea gipsului versus eternitatea pietrei. 


In cazul lui Eminescu, ipsos- ul a devenit un leit motiv! Un şir de creaţii 

evocând figura marelui poet poartă amprenta precarului material Masca 

mortuară, realizată în gips de către tânărul sculptor Filip Marin, primul bust, 
creat la câteva luni de la moartea poetului, operă expusă în incinta Ateneului din 
Bucureşti, despre care se afirmă că ar fi fost realizată de asemenea din gips, 
statuia înălţată la Galaţi 7 , iată numai câteva exemple în care ipsos- ul a jucat un 
rol important. 

Chiar şi bustul Veronicăi Micle, donat Ateneului Român de Maica Smara, 
în 1 890, era tot din ipsos. 

Dacă privim astăzi bronzul unui monument de for public, dedicat lui 
Eminescu, situat în apropierea Bisericii Sf. Nicolae din Municipiul Suceava, să 
nu uităm că acesta este o copie fidelă a operei sculptorului Ioan Cârdei (1935), 
realizată iniţial în ipsos. 

/V 

In zilele noastre, ” Secţia de colecţii Speciale Mihai Eminescu” de la 
Biblioteca Judeţeană Botoşani adăposteşte fabuloasa donaţie a bibliofilului Ion 
C. Rogojanu (aproximativ 15 000 de volume), rezultatul unei incredibile 
strădanii de-o viaţă, direcţionată pe traiectoria iubirii fără limite a tot ce priveşte 
viaţa şi opera Luceafărului, în cuprinsul donaţiei existând inclusiv un bust din 
gips, reprezentându-1 pe poet. 

/V 

In sfârşit, în colecţia Lucian Radu Stanciu există o creaţie artistică, purtând 
denumirea ”M. Eminescu - bust în gips atribuit lui C. Brâncuşi”. 


7 în viziunea autorilor proiectului de la Galaţi privind organizarea comemorării a 20 de ani de la moartea 
poetului, pe lângă tipărirea unui volum omagial, baterea unor medalii în bronz, argint şi aur şi organizarea unui 
festival, era prevăzută şi realizarea unui bust de gips, precum şi a altuia din bronz, de către sculptorul Fr. Storck, 
în funcţie de fondurile strânse. A ieşit în cele din urmă o statuie, maltrată de netrebnici în numeroase situaţii, 
încât autorităţile au decis ca statuia să fie reparată de fiecare dată, folosindu-se gipsul. 

La început a fost ideea 


/V 

Intr-un articol semnat de domnul Marian Nencescu, în revista de cultură 
” Curtea de la Argeş ” 8 intitulat ” Dimensiunea Eminescu ”, în ghips, piatră sau 
bronz 9 , referindu-se la bustul de la Ateneu, realizat în 1889 de sculptorul Filip 
Marin, autorul, un valoros cercetător al fenomenului cultural contemporan, 
precizează: ”, amintim că acesta a realizat, în acelaşi an, 1889, şi un bust în gips 
al poetului, expus la Ateneu şi, din păcate, dispărut. Despre această lucrare nu 
există niciun indiciu, dar, ca printr-un miracol, masca mortuară s-a păstrat, 
fiind expusă cel mai recent în iunie 2010 în cadrul expoziţiei „Novele 
eminesciene ”, organizată de Dan Toma Dulciu, Ion C. Rogojanu şi Ion Vescan, 
la sediul Bibliotecii Metropolitane din Bucureşti. ” 

Stimulat de interesantul articol menţionat, încercăm să lămurim aspectele 
legate de evoluţia cronologică a propunerii de realizare a primului monument 
dedicat lui Eminescu. 

Se ştie că ideea înălţării unei statui dedicate lui Eminescu a izvorât chiar 

5 5 

din primele momente ce au urmat stingerii acestuia din viaţă. 

/\ i rv 

In revista ” România Literară ” , numărul pe luna iulie/august 1889, se 
publica următorul anunţ: 

” România Literară" 11 a hotărât înălţarea unei statui lui Eminescu 
deschizând şi liste de subscripţii. îndemnăm pe toţi ca să ne întindă mâna de 
ajutor în răsplătirea, măcar după moarte, a aceluia care a fost este şi va fi de-a 
pururea gloria noastră naţională. ” (Redacţia). 

Iniţiind această pantahuză, redactorii revistei vizau după cum se observă, 
realizarea unei statui, nu a unui bust, fondurile necesare urmând a fi obţinute, în 

8 ” Curtea de la Argeş”, an III, nr. 1/14, ianuarie 2012, p. 4 

9 Vezi şi Constantin Ostap, ” Eminescu în bronz şi marmură ”, în „Dacia literară ”, Iaşi, 1998, nr. 4, [1 dec.], p. 
25-26 

10 "România Literară” nr. 7-8/i ulie-august 1889 

11 Revistă ştiinţifică şi literară, ” România Literară ”, săptămânal apărut sub direcţia lui V. Alecsandri, în 1855. 

spiritul epocii, prin liste colective de subscripţie şi, după cum vom vedea mai 
jos, prin alte asemenea mijloace de subvenţionare. 

De altfel, chiar în ziua ceremoniei funerare, 17 iunie 1889, ziarul 
„Naţionalul” îşi informa cititorii săi că un „grup de persoane” a decis lansarea 
unor liste de subscripţie, în vederea ridicării unei statui „nemuritorului poet ” . 

Cel care a susţinut energic ideea subscripţiei publice, prin care să se strângă 
fondurile necesare ridicării unui monument tombal, precum şi necesitatea unei 
statui a lui Eminescu la Bucureşti a fost însuşi Titu Maiorescu (21 iunie 1889). 
Pe de altă parte, câţiva „ admiratori ai poetului ” propuneau organizarea unei 
loterii speciale, din ale cărei fonduri să se ridice o statuie (30 iunie). 

Aceleaşi eforturi se desfăşurau şi în alte oraşe ale ţării 13 , în special pe 
meleagurile Moldovei unde, aşa cum anunţa cotidianul din Botoşani, „ Curierul 
român ”, „un comitet ar fi pe cale de a se forma în acel oraş, cu lăudabilul scop 
de a ridica, prin subscripţiuni publice, bustul lui Eminescu 14 în centrul grădinii 
primăriei ” (24 iunie). 

/V 

In acest scop, la data de 28 iunie 1889, în saloanele ziarului ” Libertatea” s- 
a desfăşurat o adunare a „ admiratorilor lui Eminescu”, constituindu-se un 
comitet ad-hoc. 

Consiliul Comunal Botoşani îşi exprima „voinţa de a se ridica o statuie 
marelui poet, pe una din pieţele” oraşului său natal (3 iulie 1889). Se declanşa, 
aşadar, o competiţie între urbele Botoşani şi Bucureşti, câştigată temporar de 
aceasta din urmă, pentru întâietatea în omagierea celui dispărut. 


Cf. Victor Macarie, ” Chipul poetului ”, în „ Lumina ”, Panciova, 2005, nr. 4-5-6, p. 6-7 (Evocări, amintiri, 
mărturisiri). 

13 Ziarul ” Lupta ”, patronat de Panu, relata în decembrie 1889 că toate biletele pentru spectacolul organizat la 
Ploieşti de studentul la medicină Mentonidi (5 decembrie 1889) în vederea strângerii de fonduri pentru un 
monument dedicat lui Eminescu fuseseră vândute cu aproape o săptămână înainte. 

14 Cf. Victor Macarie, ,, Eminescu, prima medalie,... primul bust,... ”, în ” Vestea ”, iunie, 2009 

Cronica strângerii banilor 


Aşa cum istorisea Radu Rosetti în paginile ” Generaţiei Viitoare”, 
semnând cu pseudonimul Verax 15 , banii necesari onorariului sculptorului s-au 
obtinut din vânzarea studiului scris de Corneliu V. Botez în vara anului 1889, 
dedicat lui Eminescu 16 , precum şi din susţinerea unei reprezentaţii teatrale, la 
care au participat numeroase personalităţi. 

De altfel, amintind de metodele folosite de redactorii revistei amintite 
pentru obţinerea de fonduri, V. Demetrius spune: ”Mi-aduc aminte de o revistă 
literară ” Generaţia Nouă ”. Avea de director şi de proprietar pe un Polonez, 
care colinda ţara în lung şi în lat, îndeobşte pe la conacele boierilor, cu nişte 
medalii de argint şi de aur şi cu un fel de brevet de membru al ” Asociaţiei 
amicilor literaturii române". Cu medaliile şi cu brevetele izbutise Polonezul, 
care nu ştia să scrie două rânduri cumsecade în limba lui Eminescu, să 
tipărească regulat revista, care apărea odată pe lună şi să trăiască din 
meseria lui. Revista şi-o întocmea din traduceri, din te miri ce pica de la vreun 
poet veritabil sau ba, şi cu foarfecă: tăia de ici de colo, mai ales din revistele 
din Ardeal. ” 17 


15 Radu Rosetti (n. 14 septembrie 1853, Iaşi - d. 12 februarie 1926) scriitor, politician, istoric şi genealogist. 
Născut într-o veche familie boierească (tatăl său era Logofătul Răducanu Rosetti iar mama domniţa Aglae Ghica, 
fiica domnitorului Moldovei, Grigore Alexandru Ghica), acesta şi-a petrecut copilăria şi adolescenţa la Căiuţi şi 
Pralea (lângă Oneşti), la moşia părinţilor săi. A studiat în Elveţia şi Franţa, obţinând bacalaureatul în ştiinţe în 
1873. A locuit un timp la Târgu-Ocna, în fosta casă a lui Costache Negri, apoi la Bacău. Căsătorit cu Smaranda 
(Emma) Bogdan, a avut cu aceasta 4 copii: Radu (istoric, general), Henri (jurist), Eugeniu (ziarist şi călător 
pasionat), Magdalena (căsătorită Beldiman). S-a implicat pentru scurtă vreme şi în politică, fiind prefect de 
Roman (1889), Brăila (1892), deputat, director general al închisorilor (1895), director al departamentului 
„Lucrări speciale şi istorice ” în M.A.E. etc. Rămâne însă în istoria noastră drept un memorialist de prim rang, cu 
harul povestirii, ironie fină, umor de calitate. A publicat studii istorice, de genealogie, precum şi comentarii 
politice. Excelează prin memorabile pagini literare, prin articole publicate în prestigioase publicaţii ale vremii, 
unul dintre romanele sale, „Cu paloşul”, cu care a debutat, repurtând un fulgerător succes de public, fiind 
premiat în 1906 de către Academia Română. 

16 S-au vândut un număr de 1200 de exemplare din acest studiu, la preţul de 1 leu, cele pe hârtie fină, şi 0,50 cele 
pe hârtie normală. 

17 V. Demetrius, ” Amintiri ”, în ” Preocupări literare ”, anul VII, nr. 2, Bucureşti, februarie 1942, p. 63 

Cât priveşte demersurile tinerilor studenţi pentru strângerea de fonduri, 
Radu Rosetti aminteşte cu amar o meteahnă dâmboviţeană: când este vorba de 

1 o 

Eminescu, ne adresăm parchetului ! Exemplul acesta de meschinătate şi invidie 
s-a perpetuat până în zilele noastre, încât putem spune că nici după moarte, 
moştenirea Poetului nu a scăpat de implicaţii şi complicaţii juridice ! 

Domnul N. Iosub (căruia îi mulţumim) îmi semnalează un document 
aflat la Arhivele Judeţului Botoşani, pe care îl reproducem mai jos. Este o adresă 
a Societăţii Revistei ” Generaţia Viitoare'” către Prefectura Botoşani 19 , pentru a 
se pune în vânzare fotografiile scoase după bustul lui Eminescu: 

" 1889, decembrie 19, Bucureşti 
SOCIETATEA REVISTEI GENERAŢIA VIITOARE 
FONDATĂ ÎN ANUL 1888 
STRADA BASARABILOR NR.3 

O datorie sacră 
Onorate domn prefect. 

Societatea „Generaţia viitoare", voind să-şi constituie fondurile pentru 
acoperirea cheltuielilor făcute cu bustul nemuritorului nostru poet Mihail 
Eminescu, a hotărât să scoată poze (fotografii) după bustul făcut, care este deja 
depus în saloanele palatului Ateneului. 

De aceea comitetul central dirigent vă roagă, ca în calitatea dumneavoastră 
de cetăţean român, patriot şi înalt funcţionar al ţării, să binevoiţi, uzând de 
imensa influenţă morală de care dispuneţi în judeţul dumneavoastră, să 
binevoiţi, zicem, a ne acorda şi preţiosul dumneavoastră sprijin prin distribuirea 


18 "Ba o gazetă din Capitală — unde sălăşluiau vrăjmaşii noştri — a atras atenţia parchetului asupra iniţiativei 
noastre! ” 

19 Arhivele Statului Botoşani, fond Prefectura Botoşani, dosar 17/1889, fila 1. Original. 

pozelor (o 1 leu nou un exemplar) amicilor şi concetăţenilor dumneavoastră, 
când e vorba de Eminescu, care a făcut gloria ţării Româneşti. 

Siguri fiind, domnule perfect, de patrioticele d-tră simţiminte, primiţi 
asigurarea deosebitei noastre consideraţiuni. 

Ai domniei voastre supuşi şi devotaţi, 

Comitetul dirigent 
Secretar, Sever Dariu 

P.S. (Anexăm 25 bucăţi) rugând a observa adresa noastră pentru mandate 
poştale Generaţia viitoare, str. Basarabilor 3, Bucureşti 

Prefectura Botoşani răspunde Prefecturii Poliţiei Capitalei, cu indicaţia ca 
acest document să fie îndrumat la adresa revistei ” Generaţia Viitoare ”, iar pe 
ciorna răspunsului se află recipisa mandatului poştal în valoare de 24 lei, 50 de 
bani. 20 

Cum-necum, banii s-au strâns, astfel că, la câteva luni după declanşarea 
entuziastelor chemări, tânărul sculptor Filip Marin oferea publicului posibilitatea 
de a admira creaţia sa, instalată prin bunăvoinţa lui C. Esarcu în vestibulul 
noului Ateneu bucurestean . 

5 


20 Ar fi trebuit să trimită 25 lei dar a oprit 50 bani taxa la poştă (Ibidem, f.2), spune Gh. Ungureanu în cartea sa 
„ Eminescu. Documente de familie” apărută la editura Minerva Bucureşti, 1977 (pag. 430). 

21 Filip Marin (1865-1928), elev al lui F. Storck, a absolvit Academia de Arte Frumoase din Roma. Profesor la 
Şcoala de Bele-Arte din Bucureşti, este autorul unor importante lucrări de for public. La moartea lui Eminescu a 
prelevat masca mortuară a acestuia. 

Cine este Flip Marin ? 


Enciclopediile dedicate istoriei artei în România descriu această 
personalitate a sculpturii din ţara noastră în termeni neutri. Cel mult, printre 
eminescologi, acesta este evocat în calitate de autor al măştii mortuare a 
Poetului. 

De aceea, vom apela la documente scrise din epocă pentru a înţelege mai 
bine personalitatea acestui sculptor. 

Răsfoind revista ” Preocupări Literare", aparţinând Societăţii Prietenii 
Istoriei Literare, director V.V. Haneş, aflăm câteva amănunte privind fondul de 
documente păstrate de Calypso C. Botez, ““ soţia lui Comeliu V. Botez, 
referitoare la comemorarea a două decenii de la moartea lui Eminescu, precum 
şi metodele folosite pentru atragerea fondurilor necesare realizării primului 
monument dedicat lui Eminescu, postat în incinta Ateneului, în 1889. 

Astfel, un afiş tipărit de către Societatea ” Generaţia Viitoare", aflat în 
posesia soţiei lui Comeliu V. Botez, arăta că, la data de 16 noiembrie 1889, în 
sala Teatrului Dacia din Bucureşti urma a se desfăşura o reprezentaţie teatralo- 
literară, în scopul completării cheltuielilor făcute cu bustul marelui dispămt. 

Cu acest prilej, preşedintele Societăţii avea să susţină discursul de 
deschidere al solemnităţii, moment urmat de aducerea pe scenă a bustului 
poetului Mihai Eminescu. După aceasta, Comeliu V. Botez, în numele revistei şi 
al colaboratorilor ei, va rosti o cuvântare, urmată de prezentarea unei comedii de 


22 Autorul spune că a văzut în posesia soţiei lui Corneliu V. Botez ”o foarte frumoasă şi preţioasă colecţie de 
autografe cu răsunsurile fruntaşilor vieţii româneşti de pretutindeni. Sunt peste 70-80 de scrisori pline de 

însufleţire şi de avânt naţional, patriotic ! Ar trebui toate publicate ! Vedea-vor ele lumina zilei ? Poate în 

Analele Academiei Române, poate în vreun volum din bogata şi nespus de preţioasa colecţie de astfel de 
juvaeruri", tipărite I. E. Torouţiu! scrisori dela : N. Iorga, C. Rădulescu-Motru, S. Mehedinţi, Al. Marghiloman, 
Al. Naum, T. V. Ştefanelli (Cernăuţi), V. Goldiş (Arad), Ion Slavici, Oct. Tăzlăuanu, Maior Toroceanu (adjutant 
de serviciu al M. S. Regelui Caro 1 1), Cincinat Pavelescu, Ion Scurtu, M. Sadoveanu, St. 0. Iosif, Horia Petrescu 
(Sibiu), Nic. Oncu (Arad), Al. Vlahuţă, S. FI. Marian, I. U. Soricu, G. T. Kirileanu, I. Kalinderu, Const. 
Meseşanu, E. Grigoroviţa, Artur Gorovei, Ana Conta-Kernbach, G. Tofan (Cernăuţi), C. Hasnas, N. G. 
Creţulescu, Lucia Cosma (Timişoara), Ştefan Cacoveanu (Alba-Iulia) Jean Bart (Eug. Botez), V. Bumbac- 
Suceava, Mihai Boca (Cernăuţi), Sophie -Hutu, şi încă mulţi, mulţi alţii, între care nu lipsesc şi străini, care au 
anunţat cu însufleţire că vin să ia parte şi au şi venit unii dintre dânşii ca: Dr loan Urban Jarnik (Praga), M. 
Montandon (Munchen) etc. etc. ” 

23 Remus M. Caracas, ” O preţioasă colecţie de scrisori, autografe şi manuscrise ”, în ” Preocupări literare ”, 
anul VII, nr. 2, Bucureşti, februarie 1942, p. 69 

Moliere, ”Le bourgeois gentilhomme" , numită în afişul cu pricina ” Nobleţea şi 
Poporul” (!!!). 

Muzica Regimentului I de Roşiori, sub conducerea capelmaistrului 
Niderfleur ”va executa între acte cele mai plăcute ariF. 

Erau menţionate preţurile biletelor, cu precizarea că studenţii aveau să 
plătească pe jumătate. După cum se observă, documentul menţionat nu 
aminteşte de prezenţa unui bust de gips. 


Un inventar sărac: trei bronzuri şi un gips ! 

Deşi a fost recunoscut drept cel mai mare poet al românilor, încă din 
timpul vieţii, dar mai ales după moartea sa, până în preajma Primului Război 
Mondial semnele de cinstire a personalităţii lui Eminescu întârziau să apară. 

Astfel, la aproape un sfert de veac de la dispariţia poetului, evocând 
inventarul monumentelor dedicate lui Eminescu, însuşi Comeliu V. Botez în 
” Omagiu lui Mihail Eminescu” (1909) , precizează: ” Poetul Eminescu are în 
prezent patru busturi, trei de bronz şi unul de ghips. Busturile de bronz sunt: cel 
din Botoşani (1890), din Dumbrăveni (1902), şi unul în Bucureşti ” . 

”Al patrulea bust, de gips, se află tot la Ateneu, în sala de jos, cum intri la 
stânga ”, afirmă Corneliu V. Botez. 

Teoria conform căreia bustul lui Eminescu (1889) era din gips îşi are sursa 

/\ 

în această scurtă, dar eronată, exprimare a judecătorului brăilean. Insă, tot de aici 
mai rezultă însă o constatare interesantă: în preajma anului 1909, bustul realizat 
în 1889 de către Filip Marin, postat atunci în incinta Ateneului, încă mai exista. 
După cum vom demonstra mai jos, acesta greşeşte însă, afirmând că 


Vezi capitolul ”Busturile Poetului Eminescu ” (op. cit. 118-119) 

25 Imaginea celor trei busturi de bronz, inclusiv de la monumentul de la Bellu, sunt reproduse în ” Omagiu lui 
Mihail Eminescu ” (1909), lipsind însă imaginea bustului de gips ! 

monumentul dedicat lui Eminescu, operă a lui artistului Filip Marin, este realizat 
din gips. 


Ceremonia prezentării bustului 

Iniţiativa tinerilor studenţi, de a vedea în noua clădire a Ateneului chipul 
lui Eminescu, este apreciată de C. Esarcu în câteva rânduri pilduitoare, pe care le 
reproducem mai jos, aşa cum au fost ele tipărite într-unul din numerele revistei 
” Generaţia Viitoare ” 26 : 

y 

Din partea ” Ateneului Român ” 

Domnului preşedinte ai Sociatătei „ Generaţia Viitoare" 

Nimic nu onorează mai mult junele generaţiuni decât gratitudinea, ce ele 
arată acelora care au lucrat pentru a mări patrimoniul moral al naţiunii. 

Ve felicit dar, pentru omagiul de recunoştiinţă ce aţi adus poetului 
Eminescu, făcându-i bustul printr-unul din artiştii noştri români. Oferindu-se 
acest bust Ateneului, D-v. aduceţi omagiu bărbaţilor ce au lucrat pentru a 
înfiinţa în ţară o instituţiune de cultură naţională. 

Primim dar, la rândul nostru, cu gratitudine bustul lui Eminescu, pe 
care-l vom instala în vestibulul Ateneului, 

Ve rog a agrea, D-le Preşedinte, încredinţarea distintinsei mele stime şi 
consideraţii. 

C. Esarcu. 

La acest mesaj, redacţia revistei răspunde: 

Onor. domnului Const. Esarcu 

Măgulitoarea scrisoare ce aţi adresat tinerei noastre societăţi literare ne- 
a pricinuit cea mai adâncă surprindere şi bucurie. Numai aşa, lucrând pe 

26 "Generaţia Viitoare”, anul I, nr. 3 decembrie 1889. 

tărâmul acesta frumos, aducend omagii celora care s-au martirizat pe altarul 
ştiinţelor şi literilor pe de o parte, iară pe de alta, cu slabele sale puteri 
concurând la ridicarea şi la luminarea tot mai scânteitoare a acestui altar, vor 
putea generaţiunile tinere, din care ne fălim că facem parte, a da mărire ţării 
acesteia, făcând-o să s-adape pe deplin la soarele cel strălucitor al 
civilisaţiunii. Odată cu recunoscinţa Societăţii noastre pentru primirea ofrandei 
care vi s-a făcut, vă rog să bine-voiţi a primi asigurarea celei mai distinse 
consideraţii ce ve păstrez. 

Corneliu Botez. 

După acest schimb protocolar de mesaje, în ziua de 9 decembrie 1889, în 
prezenţa lui C. Esarcu, vicepreşedintele Ateneului, a iniţiatorilor proiectului, 
bustul lui Mihai Eminescu a fost instalat în somptuoasa sală de la parter, ocazie 
cu care gazda a rostit un scurt discurs. 

O primă surpriză - Bustul nu este din gips ! 

Iată dovada: Potrivit reportajului lui Radu Rosetti, ”Bustul este de două 
ori mărimea naturală şi lucrat în teracotă js.n.), cu mare talent şi artă, cea ce 
lasă să se întrevadă viitorul talent ce aşteaptă pe tânărul care l-a sculptat. 
Trăsăturile feţei sunt pline de mişcare şi viaţă. Umbrele mari ale ochilor, cu 
desăvârşire expresivi. ” 

Aşadar, statuia de la Ateneu, reprezentând bustul lui Eminescu, creaţie a 
lui Filip Marin, era din lut ars ( teracotă ) şi nu din ipsos, cum se susţine în mod 
insistent în numeroase articole dedicate acestui subiect. 

Teracota nu este o raritate. Pe piaţa operelor de artă din România există 
numeroase creaţii valoroase, realizate din teracotă, ceea ce înseamnă că această 
tehnică era răspândită şi cunoscută şi sculptorilor români de la sfârşitul secolului 
al XlX-lea. 

Un alt argument, pe care îl putem aduce pentru a susţine ideea că bustul lui 
Eminescu, creat de sculptorul Filip Marin în 1889, era din teracotă este 
următorul text, publicat de asemenea în revista ” Generaţia Nouă ”Costache 
Rosetti va avea bust. Din iniţiativa proprie a d-lui Eduard Adamski, directorul 
acestei reviste, primele măsurile sau şi luat. Filip Marinescu şi-a luat 
angajamentul de a ne da gata la Octombrie viitor, chipul marelui cetăţean, de 
două ori cât mărimea naturală, lucrat în terra-cotta bronzată ( s.n.). Pentru 
acoperirea cheltuililor ce necesitează facerea unui asemenea bust grandios, d. 
Adamski a decis a da o representaţie de concert -teatru, cu concursul mai multor 
artişti, în sala Dacia, concert ce a şi avut loc în seara de Luni, 21 Maiu, ziua 
onomastică a lui C. A. Rosetti. Dacă succesul material al acestui concert 
n-a fost de loc brilant — 650 Ln. cheltueli, 368 Ln. venit — succesul moral a 
fost însă complect. Deşi unii artişti, care la început promiseseră concursul lor, 
nedându-1 tocmai în seara când a trebuit, totuşi lume bună şi aleasă n-a lipsit 

>>2,7 

de a veni. ” 

/V 

Insă, este tot la fel de adevărat că sculptorul Filip Marin obişnuia, ca orice 
artist, să lucreze piese de mici dimensiuni, în gips, cum demonstrează exemplul 
de mai jos: 


27 ” Generaţia Viitoare”, iunie 1890. 

” Intimitate ” (by Artmark/2015) 

Autor: Filip Marin 

gips, 52 x 50 x 32 cm, semnat şi datat la bază, Filip Marin, 1912 

Totuşi, pentru monumentele de for public, teracota era un material ieftin, 
abia apoi creaţia putând fi trimisă la turnătorie pentru a se naşte opera de bronz. 

Cum arăta, de fapt, bustul lui Eminescu ? 

Martor ocular la inaugurare, Radu Rosetti ne prezintă câteva detalii 
semnificative privind aspectul general al acestei creaţii: ” Bustul repaus ează pe 
nişte cărţi tot din teracotă (s.n.)” 28 , autorul imaginând în partea stângă (a inimii) 
o liră iar în partea dreaptă un condei, simbol al geniului eminescian. 

Sculptorul s-a inspirat dintr-o fotografie veridică, ”una din Viena ” (!!!), 
după care şi d. Haiman ' şi-a pus pe coperta calendarelor sale o ilustraţie fină.” 


28 Este pentru a doua oară când autorul repetă cuvântul ” teracotă 

29 în ultimul deceniu al veacului al XLX-lea, librarul Ig. Haimann editează ” Calendarul ilustrai bucur est ean” , 
unde publică ştiri şi reportaje interne şi internaţionale, sunt evocate figurile unor oameni de cultură români şi 
străini, printre ei Eminescu, Veronica Micle etc. Colaborează în acest calendar B. Şt. Delavrancea, N. Iorga, Al. 
Macedonski, N. Rădulescu -Niger, etc. 

Nu ştim dacă este vorba sau nu de o fotografie necunoscută a lui 
Eminescu, dar putem deduce că este un portret din juneţe al acestuia. 

/V 

In orice caz, ar fi util să găsim numerele din 1889 ale acestui calendar, 
pentru a ne edifica despre ce fotografie este vorba. 

Când poliţia devine complice la săvârşirea unui fapt ilegal 

or\ # 

Unul dintre biografii lui Eminescu, Cornel Munteanu susţine că, în 
1892, sculptorul polonez Wladimir C. Elegel a realizat un bust al lui Eminescu, 
care a fost amplasat pe aleile din grădina Ateneului. Informaţia, nesigură fiindcă 
nu este menţionată sursa, avea totuşi un dram de adevăr: câteva dintre statuile 
aflate în grădina Ateneului îl aveau ca autor, într-adevăr, pe Wladimir C. Hegel 

O 1 

(1839-1919) : M. Kogălniceanu, P. S. Aurelian, Ienăchiţă Văcărescu, 

C. Esarcu, V. A. Urechea, C. I. Stăncescu. De asemenea, sculptorul Wladimir C. 
Hegel a realizat şi bustul lui C. Esarcu (1898), aflat la Cimitirul Belu (40-35). 

Pe de altă parte, în amintita carte a lui Corneliu V. Botez ( ” Omagiu lui 
Mihail Eminescu” -1909), în capitolul intitulat ” Busturile poetului Eminescu ”, 
acesta vorbeşte, la rândul său, despre un bust al lui Eminescu, din bronz, aşezat 
pe un piedestal de marmură, postat în grădina din faţa Ateneului român, despre 
care Stăncescu, un funcţionar de la cancelaria acestei instituţii, nu putea da 
detalii privind când şi în ce împrejurări a apărut acolo. 

Se pare că bustul a fost furat într-o noapte din interiorul Ateneului, de 

către Traian Demetrescu, însoţit de alţi literaţi, cu îngăduinţa poliţiei. Este 

explicabil, fiindcă în fruntea Poliţiei Capitalei se afla Scarlat Orescu, literat la 
rândul său, care făcea parte din originalul complot. 


30 Cornel Munteanu, ” Eminescu Polimorfismul operei”, Wydawnictvo Uniwersytetu Jagiellonskiego, Krakow, 
2012, p. 209. Autorul spune că bustul lucrat în gips, postat în faţa Ateneului (?) nu a rezistat în timp, degradându- 
se. în 1892, Wladimir Hegel ar fi realizat un bust pentru a lua locul celui degradat în faţa Ateneului Român (???), 
idem. 

31 Despre Wladimir C. Hegel, pictorul N. Tonitza spunea că este autorul celei mai frumoase statui din România: 
aceea a lui Miron Costin din Iaşi. 

Conform unei versiuni comunicate de Matei Eminescu, bustul amintit ar fi 
fost făcut însă la iniţiativa Primarului Capitalei, Pake Protopopescu, care 
condusese destinele oraşului în perioada 1888-1891. 

Cât priveşte autorul bustului, conform celor declarate lui Comeliu V. 
Botez de către unii artişti care au expuse lucrări în sala de expoziţii a Ateneului, 
acesta este I. Georgescu (sculptorul statuii Poetului din Botoşani, respectiv a 
efigiei de la mormântului lui Eminescu de la Cimitirul Bellu). 


O operă necunoscută, semnată Filip Marin: ” Tripticul statuar închinat lui 

Eminescu ” 

Din nefericire, o interesantă operă a sculptorului Filip Marin, dedicată lui 
Eminescu, rămâne până în zilele noastre un veritabil mister, pierzându-se şi 
aceasta, probabil, în urmă cu peste un secol. 

/V 

In 1914, cu ocazia împlinirii a 25 de ani de la stingerea din viaţă a lui 
Eminescu, întreaga suflare a intelectualităţii româneşti se pregătea să marcheze 
cum se cuvine acest eveniment: scriitori, ziarişti, artişti, reviste de cultură, 
oficialităţi, instituţii.... 

Retras în liniştea atelierului său din Strada Romană nr. 155, sculptorul 
Filip Marin 32 realizează un triptic statuar, închinat lui Eminescu, prezentându-1 
pe Poet în cele trei momente semnificative ale vieţii acestuia: în adolescenţă, la 
maturitate si în ultimele zile ale existentei sale. 

5 5 

Vizitat de I. Gruia, colaborator al ziarului ” Universul Literar” 33 , oaspetele 
descoperă în atelier, cu vădită surprindere, masca mortuară a lui Eminescu: 

32 "Pictor mic şi gros la statură, în contrast cu sentimentele lui de trubadur, care nu visa decât alegorii uşoare, 
pe care le executa într-un stil dulce. ”cf. C. Prodan, ” Sculptura , pictură şi gravură românească ”, în Biblioteca 
Ateneului Român nr. 14, Bucureşti 1936, p. 12 

33 1. Gruia, ” Artă şi artişti - Tripticul statuar al lui Eminescu de sculptorul Filip Marin ”, în ” Universul Literar ”, 
nr. 17, Duminică, 27 Aprilie, 1914, p. 3 

” masca aceea în care-i semănată icoana divinităţilor antice, acel Eminescu 
stăpânitor ca apariţie a lutului trecător şi ca atotputernicie a gândirii.... ”. 

/V 

In discuţia avută cu jurnalistul, sculptorul îşi exprimă dorinţa de a dărui 
bucureştenilor o operă de artă reprezentativă, izvorâtă din admiraţia sa pentru 
poetul de suflet al românilor: ” Sculptorul a închinat aceste minuni de artă 
memoriei poetului pe care l-a iubit, cel puţin aşa cum îl iubesc generaţiile 
noastre, înflorite sub aripa ocrotitoare a acestut geniu tutelar al literaturii 
române. De aceea, sculptorul, printr-un gest de semnificativă generozitate, 
oferă Capitalei această grandioasă eternizare a celui mai mare poet român 

Desigur, pentru realizarea în marmură a tripticului amintit, era nevoie de o 
sumă oarecare de bani, motiv pentru care ziarul invita cititorii să trimită 
subscripţiile lor pe adresa atelierului sculptorului, numele donatorilor urmând să 
fie tipărite în ” Universul Literar”. 

Acelaşi ziar publica, la 22 iunie 1914, un nou apel către public, arătând că 
ziarul ” Universul ” a deschis listă de subscripţie pentru trilogia statuară a 
Luceafărului, monument închinat de către poporul român marelui său Eminescu, 
şi la care lucra sculptorul Filip Marin. 

” Numai astfel, peste 25 de ani, urmaşii noştri şi urmaşii acestora ne vor 
socoti vrednici de civilizaţia în care am trăit şi de contemporanitatea lui 
Eminescu ”, scria acest ziar. 

Urmând şirul acestei povestiri, aflăm că, în toamna anului 1915, în luna 

O A 

Septembrie, ziarul ” Universul Literar ” anunţa că sculptorul Filip Marin, care 
era de câtva timp suferind, şi-a revenit, reîncepând lucrul în atelier, 
consacrându-se operei eminesciene. Ziarul estima că cele trei marmure statuare 
vor fi terminate în primăvara anului viitor, publicul urmând a vedea proiectul 
acestui triptic: ”0 expoziţie de machete, schiţe şi desenuri în jurul trilogiei lui 
Eminescu va edifica pe toată lumea care judecă fără ură opera unui artist. ” 


34 ” Universul Literar’’, Nr. 37, din 13 Septembrie 1915, p. 7 

La Salonul de Sculptură de la Bucureşti, din 1916, Filip Marin expune 
doar o singură secvenţă din triptic (intitulată Eminescu - ” Ultimul moment”), ”un 
studiu care a pregătit monumentala trilogie statuară a lui Eminescu ” 35 

Din păcate, izbucnirea războiului a trimis în neant amintitul proiect de 
monument de for public, dedicat lui Eminescu. Nu ştim, aşadar, cum arăta 
tripticul statuar realizat de Filip Marin şi nici ce s-a întâmplat cu eboşa acestui 
monument. 


Filip Marin - ” Eminescu şi Muza ” 

Până în zilele noastre, numele sculptorului Filip Marin a fost asociat în 
mentalul colectiv cu masca mortuară a lui Eminescu, ignorându-se, din 
nefericire, alte opere geniale ale acestuia, unele pierdute (bustul lui Eminescu, 
creat în 1889, Tripticul Eminescu, început în 1914). 

Alte opere, deşi păstrate şi admirate după moartea sculptorului, nu sunt 
cunoscute astăzi îndeajuns 36 . 

Printre cele păstrate, prezentăm pe aceea intitulată ” Eminescu şi Muza ”, 
aparţinând iniţial tezaurului artistic al Pinacotecii Municipiului Bucureşti, aflată 
în preajma celui de-al Doilea Război Mondial în imobilul din Bulevardul Lascăr 
Catargiu. Acolo erau rezervate creaţiei lui Filip Marin două săli: în prima se 
aflau picturi şi sculpturi de tinereţe realizate de acesta, iar în sala a doua era 
expusă marea sa operă. 

Tot în perioada interbelică, operele artistului puteau fi admirate, în cea 
mai mare parte, la Pinacoteca Palatului Regal, ca urmare a achiziţiilor 
sistematice făcute de-a lungul timpului de regii Carol I, Ferdinand şi Carol al II- 
lea, restul creaţiilor sale, respectiv un grup de 35 de piese, se aflau la Pinacoteca 

35 1. Iliescu, ” Sculptura la Salon ”, în Idem, nr. 21, din 22 mai 1916, p. 5 

36 Rămâne un mister identitatea autorului bustului lui Eminescu, postat în holul Facultăţii de Litere din 
Bucureşti. 

o'y 

Municipiului Bucureşti , fiind donate de familia sculptorului . Toate acestea 
demonstrează valoarea artistului în epoca interbelică. 

Una dintre cele mai frumoase compoziţii artistice ale acestuia, intitulată 

38 

”Eminescu şi Muza ” oferă măsura talentului acestui mare sculptor. 



Filip Marin - ” Eminescu şi Muza ” 


Iată ce spunea jurnalistul D. Luca despre această creaţie a sculptorului 
amintit: ”Nu cunosc lucrare mai frumoasă, care să oglindească mai fidel 
tonalitatea epocii în care au trăit Eminescu şi Flip Marin, ca muza care se 
desprinde din marmură, pentru a mângaia fruntea poetului. Reproducerea în 
proporţii nimerite a acestei sculpturi şi expunerea sa într-o grădină publică, de 
pildă Grădina Botanică, ar fi un nou omagiu pe care-1 datorăm geniilor 
trecutului: Eminescu şi Filip Marin ”. 


Conform Monitorului Comunal al Municipiului Bucureşti, din 30 oct. 1932, p. 9, s-a acceptat de către 
municipalitate donaţia familiei sculptorului Filip Marin, făcută Muzeului Oraşului Bucureşti -Muzeul comunal- 
constând intr-un număr de 42 de sculpturi şi 300 desene. 

38 Vezi D. Luca, ” Pinacoteca Municipiului Bucureşti, Sala Filip Marin ”, în ” Ilustraţiunea Română ”, nr. 11 (an 
VIII), 11 martie 1936, p. 3. 

Aşadar, două nume importante în biografia lui Eminescu ar trebui 
cunoscute în zilele noastre şi prin alte înfăptuiri, cum sunt cele evocate în acest 
studiu. 


Viena 

30.05.2017 

